જો પુસ્તકમાં અનુક્રમણિકા ખોટી છપાય, તો વાચકો એ પાનું ફાડવાને બદલે છપાયેલી કૃતિઓ ફાડવા માંડે છે ! છતાં વાચકો માટે આ પાનાની આવશ્યકતા રૂપિયે બે આની જેટલી ખરી. આમાં ક્રમ પ્રમાણે કૃતિઓનાં શીર્ષક એક સાથે મુકાય છે, યાદી રૂપે. એટલે કઈ કૃતિ ન વાંચવી – એનો નિર્ણય વાચક બહુ ઝડપથી લઈ શકે છે. ઘણા વાચકોની સેવામાં એવી કૃતિઓનાં શીર્ષક સામે નિશાન પણ કરે છે અને નોંધ લખે છે કે પાગલખાનામાં જલદી જવું હોય તો આ કૃતિઓ અવશ્ય વાંચજો !